Angela Merkel anulează Paștele. Germania prelungește lockdown-ul pentru încă o lună.
Germania își extinde lockdown-ul pentru încă o lună. Adunările şi mesele în aer liber vor fi interzise în perioada 1-5 aprilie. Rata de incidenţă din Germania a atins ieri 107,3 cazuri la 100.000 de persoane.
Valul trei al pandemiei ține în lockdown tot mai multe țări europene. Germania își extinde lockdown-ul până după vacanța de Paște. Mai exact, până pe 18 aprilie, a anunțat cancelarul Angela Merkel.Decizia a fost luată după o lungă discuție pe care a avut-o prin videoconferință cu 16 oficiali de stat din țară. Angela Merkel a mai spus că adunările şi mesele în aer liber vor fi interzise în perioada 1-5 aprilie.Doar magazinele alimentare se vor deschide pe 3 aprilie. Măsurile au în vedere reducerea numărului mare de infectări cu SARS-CoV-2, provocate de tulpina britanică."Suntem chiar înainte de Paște iar întrebarea mea este cum putem transforma aceste zile de Paște într-o perioadă liniștită. De aceea am discutat pe larg cum putem contribui la ușurarea acestui al treilea val, în care ne aflăm în prezent.", a declarat Angela Merkel, cancelarul Germaniei.Rata de incidenţă din Germania a atins ieri 107 cazuri, la 100.000 de persoane, cu peste 7.700 de cazuri noi şi 50 de decese.